Ваксинацията срещу коронавирус в ЕС е най - вече победа за фон дер Лайен Председателят на ЕК приветства едновременния старт на ваксинацията като " трогателен момент на единство " , но пътят към този момент не беше лесен Държавите от Европейския съюз ( ЕС ) започнаха съвместна кампания по ваксинация срещу коронавирус , макар че често председателят на Европейската комисия ( ЕК ) Урсула фон дер Лайен трябваше здраво да ги натиска . Още през юни Комисията предложи договаряне на сделки за ваксини от името на всички 27 страни членки . Сега , на 27 декември , първата от тези ваксини може да бъде приложена , пише онлайн изданието Politico.eu в свой анализ . Фон дер Лайен приветства този почти едновременен старт на ваксинациите в блока като " трогателен момент на единство " , но пътят към този момент не винаги е бил лесен . Унгария постави това единство на изпитание , като започна ваксинацията на здравните работници ден по - рано . Датският министър - председател Мете Фредериксен първоначално заяви , че страната няма да чака другите , за да започне ваксинация . Буквално за няколко дни обаче Копенхаген влезе в съответствие с Брюксел . Други , като Нидерландия , ще изчакат до януари , но само поради технически проблеми с настройването на процеса на регистрация на ваксината . Като цяло стратегията на ЕС за ваксиниране е основен тест за Комисията , тъй като страните предадоха някои от своите национални здравни правомощия за осигуряване на дози . Що се отнася до изпълнението обаче , това не е в правомощията на Брюксел . Брюксел се похвали с успеха си - шест сделки с големи производители на ваксини и седма в процес на подготовка , като доказателство , че в бъдеще трябва да поеме повече здравни правомощия от страните от ЕС като част от така наречения „ Европейски здравен съюз “ . Фактът , че първата ваксина , която ще бъде използвана , е тази , разработена в Германия , финансирана от парите на ЕС за научни изследвания и подкрепена и от Европейската инвестиционна банка ( ЕИБ ) , е черешката на тортата . „ Това е истинска европейска история за успех “ , каза фон дер Лайен , след като Комисията одобри ваксината . Четири основни държави - Германия , Франция , Нидерландия и Италия , по същество принудиха Комисията тази пролет Комисията да действа . Те подписаха собствена сделка с Оксфорд / AstraZeneca , но Комисията активира лидерите на здравния си отдел и внедри Сандра Галина , номер 2 в търговския си отдел , за да води преговори . ЕК намери приблизително 2 , 1 млрд . евро за първоначални вноски за ваксини и сформира до голяма степен таен екип от преговарящи , за да постигне споразумения с производителите . Тази неделя месеците упорита работа започват да се отплащат . Повечето страни от ЕС започват да използват първите дози ваксина BioNTech / Pfizer . Блокът трябва да получи 12 , 5 млн . дози до края на 2020 г . , според BioNTech , които ще се разпределят на страните спрямо броя население . Всяка държава решава кой да бъде ваксиниран първи , като някои от тях дават приоритет на здравните работници и други уязвими групи , напр . възрастните хора или хората със здравословни проблеми . В някои страни политиците ще бъдат сред първите , които ще получат ваксина . Премиерът на Гърция Кириакос Мицотакис ще бъде ваксиниран в неделя , според Катимерини . Румънският президент Клаус Йоханис първоначално планираше да отложи ваксинацията си , но промени мнението си , защото съветниците му са го убедили да се ваксинира по - рано . През изминалия месец Унгария , Полша , Германия и Италия подтикнаха Европейската агенция по лекарствата ( EMA ) и Комисията да побързат и да одобрят ваксината на BioNTech / Pfizer . Въпреки че EMA измести датата , за да вземе решение за ваксината , Швейцария и Сърбия станаха първите в континентална Европа , които започнаха ваксинация , както и Великобритания . Други , до голяма степен членове на Европейския парламент , но също така и групи от гражданското общество и френското правителство , настояваха за по - голяма прозрачност на сделките с ваксини , които бяха почти изцяло секретни извън броя на дозите , за които Комисията се договаря . Комисията се държеше твърдо , дори след като белгийски политик случайно написа в туитър цените на всяка доза ваксина . Държавите не винаги играеха по правилата . Унгария заплаши да използва ваксини , направени от Русия и Китай , въпреки предупрежденията на Комисията . Германия също си осигури допълнителни дози от три други ваксини , включително тези , направени от BioNTech / Pfizer , IDT Biologika , като последната не прие сделка с ЕС . Дания последва примера тази седмица , като закупи още 2 , 6 млн . дози ваксина на BioNTech / Pfizer . Все пак фон дер Лайен определя тази неделя като победа . В четвъртък тя написа в туитър , че е видяла първите ваксини срещу коронавирус , изпратени из блока „ по едно и също време “ . „ Заедно - написа тя - ще преодолеем пандемията “ .